cyanic-selkie/wikianc huggingface dataset:
Πίτερ Παν (ταινία, 1953)
Επιτραπέζια παιχνίδια
Το παιχνίδι ξεκινάει στο σπίτι των Ντάρλινγκ, το οποίο βρίσκεται στην αριστερή πάνω γωνία του επιτραπέζιου χάρτη. Κάθε παίκτης, με τη σειρά του, γυρνάει τον τροχό με τα νούμερα (λειτουργεί ως ζάρι) και κινείται κατά μήκος του μοναπατιού, διασχίζοντας κάθε φορά τον αντίστοιχο αριθμό κουτιών με αυτόν που του έτυχε στον τροχό. Όταν ένας παίκτης φτάσει στη Χώρα του Ποτέ, επιλέγει έναν χαρακτήρα από την ταινία (Πίτερ, Γουέντι, Μάικλ ή Τζον) και λαμβάνει την κάρτα οδηγιών για τον συγκεκριμένο χαρακτήρα. Έπειτα, ακολουθεί το επιλεγμένο μονοπάτι του χαρακτήρα του που βρίσκεται πάνω στον επιτραπέζιο χάρτη, υπακούωντας τις οδηγίες που έλαβε από την κάρτα. Ο παίκτης είναι επίσης υποχρεωμένος να ακολουθήσει τις οδηγίες των κουτιών του μονοπατιού που προσγειώνεται κάθε φορά, καθώς γυρνάει τον τροχό με τα νούμερα κατά τον δρόμο της επιστροφής. Ο πρώτος παίκτης που θα καταφέρει να ταξιδέψει από τη Χώρα του Ποτέ στον Βράχο Κρανίο και κατά μήκος του μονοπατιού της Νεραϊδόσκονης προς το καράβι του Κάπταιν Χουκ, κι έπειτα επιστρέψει στο σπίτι των Ντάρλινγκ, ανακηρύσσεται ως ο νικητής.
Το επιτραπέζιο αυτό παιχνίδι εμφανίζεται ως Χριστουγεννιάτικο δώρο στην αυθεντική εκδοχή της ταινίας Τα Δικά σου, τα Δικά μου & τα Δικά μας που κυκλοφόρησε το 1968.
Μιούζικαλ
Το διάρκειας μίας ώρας παιδικό μιούζικαλ με τίτλο Disney's Peter Pan Jr είναι βασισμένο στην ταινία Πίτερ Παν της Disney, ανανεωμένο με νέο υλικό. Έγινε διαθέσιμο για σχολικές και παιδικές θεατρικές παραγωγές το 2013, έπειτα από αρκετές πιλοτικές παραγωγές.
Συνέχειες
Αν και η ταινία του 1953 ήταν η πρώτη ταινία Πίτερ Παν της Disney, το franchise του Πίτερ Παν γεννήθηκε στις αρχές της δεκαετίας του 2000, το οποίο συμπεριλάμβανε έναν αριθμό κυκλοφοριών άλλων παραγωγών κινουμένων σχεδίων που βασίζονταν στους χαρακτήρες της ταινίας. Αυτές περιλάμβαναν:
Live-action προσαρμογή
Τον Απρίλιο του 2016, μετά την εμπορική και κριτική επιτυχία των ταινιών Maleficent, Σταχτοπούτα και Το Βιβλίο της Ζούγκλας, ανακοινώθηκε πως μία σειρά live-action προσαρμογών κλασικών ταινιών κινουμένων σχεδίων της Walt Disney Pictures βρισκόταν σε ανάπτυξη. Η The Walt Disney Company ανακοίνωσε πως μία live-action προσαρμογή του Πίτερ Παν βρισκόταν σε ανάπτυξη, με τον Ντέιβιντ Λάουερι να αναλαμβάνει ως σκηνοθέτης, αλλά και ως σεναριογράφος μαζί με τον Τόμπι Χάλμπρουκς. Τον Ιούλιο του 2018, δημοσιεύτηκε πως η ταινία θα κυκλοφορούσε αποκλειστικά στη διαδικτυακή streaming υπηρεσία της εταιρείας, Disney+. Ωστόσο, μετέπειτα ειπώθηκε πως η ταινία μπορεί να κυκλοφορούσε τελικά στις κινηματογραφικές αίθουσες.
Τον Ιανουάριο του 2020, το κάστινγκ για την ταινία βρισκόταν σε εξέλιξη, ενώ ο τίτλος άλλαξε σε Πίτερ Παν & Γουέντι. Οι Τζο Ροθ και Τζιμ Γουίτακερ θα είναι οι παραγωγοί. Τα γυρίσματα είχαν προγραμματιστεί να ξεκινήσουν στις 17 Απριλίου 2020 στον Καναδά και στο Λονδίνο, Ηνωμένο Βασίλειο. Μέχρι τον Μάρτιο, οι Αλεξάντερ Μαλόνι και Έβερ Άντερσον προσλήφθηκαν ως Πίτερ Παν και Γουέντι, αντίστοιχα. Ωστόσο, αργότερα τον ίδιο μήνα, τα γυρίσματα όλων των πρότζεκτ της Disney σταμάτησαν λόγω της πανδημίας του κορονοϊού και των βιομηχανικών κανονισμών που επήλθαν λόγω αυτής παγκοσμίως. Τον Ιούλιο του 2020, ο Τζουντ Λο ξεκίνησε κάποιες πρώτες συζητήσεις για τον ρόλο του Κάπταιν Χουκ και προσλήφθηκε επίσημα δύο μήνες αργότερα.. Ανάμεσα στους ηθοποιούς που βρίσκονταν στη λίστα για τον ρόλο ήταν οι Χοακίν Φίνιξ, Άνταμ Ντράιβερ και Γουίλ Σμιθ, αλλά όλοι απέρριψαν τελικά αυτή την ευκαιρία. Τον Σεπτέμβριο του 2020, η Γιάρα Σαχίντι προσλήφθηκε ως Τίνκερμπελ.
Μέχρι τον Νοέμβριο του 2020, ο νέος διευθύνων σύμβουλος της Disney, Μπομπ Τσάπεκ, ανακοίνωσε πως τα γυρίσματα όλων των ταινιών που είχαν αναβληθεί λόγω του κορονοϊού είχαν ξαναξεκινήσει και σε κάποιες περιπτώσεις, ολοκληρωθεί. Τον Δεκέμβριο της ίδιας χρονιάς, ανακοινώθηκε πως η ταινία θα έκανε το ντεμπούτο της στο Disney+. Κυκλοφόρησε τον Απρίλιο του 2023.
Εξωτερικοί σύνδεσμοι
Κατηγορία:Ταινίες του 1953 Κατηγορία:Αγγλόφωνες ταινίες Κατηγορία:Πειρατικές ταινίες Κατηγορία:Αμερικανικές περιπετειώδεις ταινίες φαντασίας Κατηγορία:Ταινίες των Walt Disney Animation Studios Κατηγορία:Ταινίες παραγωγής Walt Disney Pictures Κατηγορία:Ταινίες σε παραγωγή Ουώλτ Ντίσνεϋ Κατηγορία:Ταινίες σκηνοθεσίας Κλάιντ Τζερόνιμι Κατηγορία:Ταινίες βασισμένες σε βρετανικά μυθιστορήματα Κατηγορία:Ταινίες βασισμένες σε πολλά έργα Κατηγορία:Ταινίες κινουμένων σχεδίων παραγωγής Walt Disney Pictures
Ανθρώπινα δικαιώματα στην Ελλάδα
Ο όρος Δικαίωμα έχει γενική έννοια και εκφράζει κάθε εξουσία ή προνόμιο, καθώς επίσης και κάθε ευχέρεια, που αναγνωρίζουν οι νόμοι (θετικό δίκαιο) ή τα έθιμα-άγραφος νόμος (φυσικό δίκαιο) σε ένα πρόσωπο.
Σύνοψη
Το κύριο χαρακτηριστικό των δικαιωμάτων είναι η διασφάλισή τους, κυρίως από το σύνταγμα, αλλά και από άλλα συμπληρωματικά νομοθετήματα, απέναντι στην αυθαίρετη και καταπιεστική εξουσία του κράτους ή άλλων εξουσιαστικών θεσμών.
"'Το ελληνικό σύνταγμα περιλαμβάνει σε ειδικό κεφάλαιο τα ατομικά και κοινωνικά δικαιώματα (ισότητα προ του νόμου, απαραβίαστο προσωπικότητας, δικαίωμα δικαστικής προστασίας, δικαίωμα «του συνέρχεσθαι» και «του συνεταιρίζεσθαι» κ.α.), τα οποία διακρίνει από τα πολιτικά και τα αστικά δικαιώματα.' (Άρθρα 4-25)"
Η θεωρία της τριτενέργειας των δικαιωμάτων του ανθρώπου
Η θεωρία της τριτενέργειας (Drittwirkung) ή της «απόλυτης ενέργειας» των ατομικών δικαιωμάτων διαμορφώθηκε στη Γερμανία, ιδιαίτερα μεταπολεμικά, με πρώτο διδάξαντα τον εργατολόγο καθηγητή Nipperdey. Σύμφωνα με αυτήν, οι συνταγματικές διατάξεις που προστατεύουν τα θεμελιώδη δικαιώματα δεν ιδρύουν μόνο δίκαιο «εξ υποκειμένου», αλλά και «εξ αντικειμένου», δηλαδή αποτελούν κανόνες δικαίου που δεσμεύουν άμεσα και τους ιδιώτες. Αυτό σημαίνει ότι οι συνταγματικές διατάξεις περί ατομικών δικαιωμάτων θεμελιώνουν έναντι και των ιδιωτών αξίωση για παράλειψη, ίσως δε και για αποζημίωση, σε περίπτωση προσβολής τους. .
Είναι εσφαλμένο να οδηγούμαστε στη θεώρηση ότι τα θεμελιώδη δικαιώματα δεσμεύουν όχι μόνο το Κράτος, αλλά και τους ιδιώτες χρησιμοποιώντας ως μέθοδο την όψιμη, αλλά και ξεπερασμένη, οδό της "τριτενέργειας". Η "τριτενέργεια" των δικαιωμάτων εδράζεται στην προηγούμενη "λιμπεραλιστική" θεώρηση ότι τα θεμελιώδη δικαιώματα δεσμεύουν μόνο το Κράτος. Λόγω των αδιεξόδων που δημιουργoύσε ανέκαθεν η θεώρηση αυτή (τόσο στη σύγχρονη κοινωνία όσο και παλαιότερα), η γερμανική νομική σκέψη χρησιμοποίησε, μετά τον Β' Παγκόσμιο Πόλεμο,  το εργαλείο της "τριτενέργειας", για να κάνει δεκτό ότι τελικώς τα θεμελιώδη δικαιώματα δεσμεύουν και τους "τρίτους"-ιδιώτες και όχι μόνο το Κράτος. Η θεωρία της τριτενέργειας είναι περιττή σε έννομες τάξεις, όπως η ελληνική, οι οποίες εξαρχής (δηλαδή από την πρώτη καθιέρωση θεμελιωδών δικαιωμάτων) δέχονταν ότι τα θεμελιώδη δικαιώματα δεσμεύουν τους πάντες. Είναι χαρακτηριστικό ότι στην ελληνική έννομη τάξη η "λιμπεραλιστική" θεώρηση, δηλαδή ότι τα θεμελιώδη δικαιώματα δεσμεύουν μόνο το κράτος, εμφανίζεται στη νομολογία των δικαστηρίων μεταπολεμικώς, όταν οι συνταγματολόγοι αρχίζουν να διδάσκουν την (τότε) προσφάτως εμφανιζομένη στη Γερμανία αρχή της "τριτενέργειας". Δηλαδή η γνωριμία της ελληνικής έννομης τάξης με την αρχή της "τριτενέργειας" είχε το αντίθετο αποτέλεσμα : να γνωρίσει η ελληνική νομολογία την εγκαταλειπομένη τότε στη Γερμανία λιμπεραλιστική θεώρηση των αποδεκτών των θεμελιωδών δικαιωμάτων. Η θεωρία της "τριτενέργειας" είναι περιττή στην ελληνική έννομη τάξη και η νομολογία του Αρείου Πάγου δέχεται ότι αποδέκτες των θεμελιωδών δικαιωμάτων είναι και οι ιδιώτες, χωρίς να κάνει καμία απολύτως νύξη σε αρχή "τριτενέργειας". "Tο δικαίωμα της ελευθερίας της θρησκευτικής συνείδησης που προστατεύεται από το Σύνταγμα (άρθρο 13), λειτουργεί άραγε μόνον έναντι της κρατική εξουσίας με την έννοια, π.χ., για να διορισθεί κανείς δημόσιος υπάλληλος, δεν μπορεί να θεσπισθεί σαν προσόν, το να είναι χριστιανός ορθόδοξος και όχι καθολικός ή διαμαρτυρόμενος ή ακόμη μουσουλμάνος ή βουδιστής ή άθεος- εκτός φυσικά, αν πρόκειται για θέση καθηγητή θρησκευτικών- ή και έναντι της ιδιωτικής εξουσίας; Ερωτάται δηλαδή: ένας ιδιώτης π.χ. (εργοδότης) δικαιούται να μη προσλάβει ή να απολύσει έναν υπάλληλο λόγω των θρησκευτικών του πεποιθήσεων; Ή ένας ιδιοκτήτης μπορεί άραγε, να απαιτήσει από τον ενοικιαστή του σπιτιού να αφαιρέσει μια αφίσα που έχει κολλήσει στο παράθυρο, επειδή προσβάλλει την προσωπικότητα του (άρθ. 5 παρ. 1 Συντ.) ή μήπως η απαίτησή του αυτή προσβάλλει την ελευθερία έκφρασης και διάδοσης των στοχασμών του ενοικιαστή (άρθ. 14 παρ. 1 Συντ.)"
Η αρχή της τριτενέργειας (ή διαπροσωπικής ενέργειας), όπως είναι αυτονόητο, δεν μπορεί να εφαρμοσθεί σε όλο το φάσμα των συνταγματικών δικαιωμάτων, καθώς μια σειρά από αυτά διαθέτουν σχέσεις οι οποίες χωρούν αποκλειστικά μεταξύ του κράτους και του πολίτη. Για παράδειγμα, το δικαίωμα μη αφαίρεσης της ελληνικής ιθαγένειας του (άρθρο 4.3) ή το δικαίωμα στη μη παράνομη φυλάκιση και δίωξη του (άρ. 5.3) δεν είναι επιδεκτικά τριτενέργειας. Αντίθετα όμως, έχει εφαρμογή εκεί όπου αναπτύσσονται σχέσεις εξουσίας μεταξύ ιδιωτών. Πρακτικά, αυτό σημαίνει, για παράδειγμα, ότι το δικαίωμα στην ελεύθερη ανάπτυξη της προσωπικότητας του ατόμου του (αρ. 5.1) ή του (αρ. 9Α) για την προστασία των προσωπικών δεδομένων του πολίτη δεν έχουν ισχύ μόνο απέναντι στο κράτος αλλά, για παράδειγμα, και απέναντι στον εργοδότη.
Παραπληρωματικότητα δικαιωμάτων
Τα τρία βασικά είδη δημοσίων δικαιωμάτων (ατομικά, κοινωνικά, πολιτικά) χαρακτηρίζονται από π α ρ α π λ η ρ ω μ α τ ι κ ό τ η τ α: επηρεάζουν αμοιβαία την κατοχύρωση και την άσκηση τους. Το γεγονός ότι τα ατομικά δικαιώματα λειτουργούν σε μία κρατικά οργανωμένη κοινωνία σημαίνει ότι η ύπαρξη και η άσκησή τους ρυθμίζεται, προσδιορίζεται, περιορίζεται, διευρύνεται, περιστέλλεται, αναστέλλεται ή καταλύεται, δηλαδή εξαρτάται από την εκάστοτε κυρίαρχη μέσα στο κράτος θέληση, που έχει την ικανότητα αποτελεσματικής επιβολής.
Το κέντρο της προβληματικής -θεωρητικής και πρακτικής - της τριτενέργειας έγκειται στο αν υπάρχει ή όχι, στις εκάστοτε συγκεκριμένες σχέσεις, ε ξ ο υ σ ί α σ η, έστω και ιδιωτική. Μόνο σε καταφατική περίπτωση είναι νοητή η τριτενέργεια.
"« Ο ισχυρισμός, για παράδειγμα, του εργοδότη ότι και αυτός υπόκειται στην οιονεί εξουσία των ομάδων πίεσης, όπως ενός επαγγελματικού σωματείου ή συνδικάτου, δεν ευσταθεί. Διότι οσηδόποτε δύναμη και, αν υποτεθεί ότι, τούτο διαθέτει απέναντι στους εργοδότες, πάντως ούτε τους εκμεταλλεύεται ούτε τους εξουσιάζει»."
Συνύπαρξη και συγκρούσεις μεταξύ ατομικών ελευθεριών
{{Quote box|align=right|width=38%|''«Η ρύθμιση της κυκλοφορίας πεζών και οχημάτων (πεζόδρομοι, μονόδρομοι, διαβάσεις, τροχονόμοι, φωτεινοί σηματοδότες) συνεπάγεται μεν περιορισμούς, με αυτούς όμως επιτυγχάνεται διαλεκτικά το αντίθετο: η αποτελεσματική άσκηση της ελευθερίας, η οποία χωρίς τους περιορισμούς θα ήταν ανέφικτη {κίνδυνοι συγκρούσεων και ατυχημάτων «μποτιλιαρίσματα κ.τ.τ.)» - Αριστόβουλος Μάνεσης, «Ατομικές ελευθερίας» σ.64 }} Οι περιορισμοί των ατομικών ελευθεριών αποτελούν, πολλές φορές, αναγκαία προϋπόθεση για την άσκησή τους τόσο εκ μέρους των άλλων όσο και εκ μέρους του ίδιου του δικαιούχου.
Στις περιπτώσεις αυτές η αρμόδια αρχή οφείλει να προβεί σε στάθμιση συμφερόντων και να προκρίνει την προστασία της μιας σε βάρος της άλλης ατομικής ελευθερίας.
Συμφωνία Αμπατσίας
Ως βάση της συμφωνίας αυτής είχε τεθεί υπόψη των μερών το λεγόμενο "Πρωτόκολλο ανιδιοτέλειας" όπως έτσι χαρακτηριζόταν το Σύμφωνο Βιέννης (1899) που είχε συνομολογηθεί επίσης από τα ίδια μέρη στη Βιέννη, και που αφορούσε τη διατήρηση του Οθωμανικού καθεστώτος στην Αλβανία. Επ΄ αυτού προστέθηκε επιπλέον στη Συμφωνία της Αμπατσίας η προσθήκη ότι σε περίπτωση ανατροπής του Οθωμανικού καθεστώτος η Αυστρία και η Ιταλία θα ζητήσουν την αυτονομία της Αλβανίας. Αυτό σήμαινε πως και οι δύο Δυνάμεις δεν θα επέμβουν τουλάχιστον ενεργά στην Αλβανία αλλά θα την αφήσουν ελεύθερη η ίδια να ρυθμίσει τα εσωτερικά της θέματα.
Παρατηρήσεις
Με τη συμφωνία αυτή και των δύο πλευρών στη πραγματικότητα διακηρύσσεται η ανάγκη τήρησης ενός "Status Quo" για την Αλβανία ή όπως συνηθίζονταν να λέγεται στη διπλωματία της τότε περιόδου ή "πολιτική της ανιδιοτέλειας" ("πολιτίκ ντεσιντερσεμάν") και της υπόσχεσης απραξίας ("Promessa di non Fare").
Θα πρέπει να λαμβάνεται υπόψη ότι παρόμοιο αντικείμενο συνεννοήσεων και συζητήσεων επί του Αλβανικού Ζητήματος είχαν και οι συμφωνίες των Μακεδονικών μεταρρυθμίσεων: Πρόγραμμα Βιέννης το 1902, Πρόγραμμα Μυρστέγκ το 1903, καθώς και η Σύσκεψη Ντέσσιο του 1907.
Και η Αυστρία και η Ιταλία χαρακτηρίζονταν τότε Μεγάλες Δυνάμεις.
Πηγές
Αμπατσιας Αμπατσιας Κατηγορία:Ιστορία της Οθωμανικής Αυτοκρατορίας Κατηγορία:Ιστορία της Αλβανίας Κατηγορία:20ός αιώνας στη Σερβία Κατηγορία:Ανατολικό Ζήτημα
Μυκηνέας
Στην ελληνική μυθολογία με το όνομα Μυκηνέας (Μυκηνεύς) είναι γνωστός ο ιδρυτής κατά μία παράδοση και επώνυμος ήρωας που έδωσε το όνομά του στις Μυκήνες. Ο Μυκηνέας ήταν γιος του Σπάρτωνα και εγγονός του Φορωνέα. Σύμφωνα με άλλη εκδοχή, ο Μυκηνέας ήταν εγγονός του Φηγέα και δισέγγονος του Ινάχου και της Ωκεανίδας Μελίας.
CTL*
Η CTL* είναι ένα υπερσύνολο της CTL (λογικής υπολογιστικού δένδρου) και της LTL (γραμμικής χρονικής λογικής). Συνδυάζει ελεύθερα ποσοδείκτες μονοπατιών και χρονικούς τελεστές. Όπως η CTL, η CTL* είναι μια λογική διακλαδιζόμενου χρόνου. Η τυπική σημασιολογία των τύπων (formulae) της CTL* ορίζεται με βάση μια δεδομένη δομή Κρίπκε.
Ιστορία
Η LTL έχει προταθεί για την επαλήθευση (verification) προγραμμάτων υπολογιστών από τον Αμίρ Πνουέλι το 1977. Τέσσερα χρόνια αργότερα, το 1981, οι E. M. Κλαρκ και E. A. Έμερσον εφηύραν τη CTL και τον έλεγχο μοντέλων σε CTL. Η CTL* ορίστηκε από τον E. Άλλεν Έμερσον και τον Τζόζεφ Χάλπερν το 1986.
Η CTL και η LTL αναπτύχθηκαν αυτόνομα πριν την CTL*. Και οι δύο λογικές έχουν καταλήξει να είναι πολύ σημαντικές στην κοινότητα του ελέγχου μοντέλων, ενώ η CTL* δεν έχει ακόμα πρακτική σημασία. Παρόλα αυτά, η υπολογιστική πολυπλοκότητα του ελέγχου μοντέλων σε CTL* δεν είναι χειρότερη από αυτήν της LTL: και οι δύο ανήκουν στο PSPACE.
Παραδείγματα τύπων της CTL*
Σημείωση: Όταν η LTL θεωρείται υποσύνολο της CTL*, κάθε τύπος της LTL αποκτά έμμεσα ένα πρόθεμα με τον ποσοδείκτη μονοπατιών \ A.
Εξωτερικοί σύνδεσμοι
Κατηγορία:Λογική για Υπολογιστές Κατηγορία:Τυπικές μέθοδοι Κατηγορία:Χρονική λογική
HMS Contest
Δέκα πλοία του Βασιλικού Ναυτικού είχαν την ονομασία HMS Contest:
Κατηγορία:Ονομασίες πλοίων του Βασιλικού Ναυτικού
TNA Turning Point
Το Turning Point είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Το πρώτο Turning Point έγινε τον Δεκέμβριο του 2004 και συνεχίζεται μέχρι σήμερα κάθε Νοέμβριο.
Ιστορία
Το Turning Point είναι ένα από τα πρώτα μηνιαία σόου Πληρωμής ανά προβολή, αφού πραγματοποιήθηκε στις 5 Δεκεμβρίου 2004. Σε κάθε τέτοια διοργάνωση περιέχονται διάφοροι παλαιστικοί αγώνες, τις περισσότερες φορές με έπαθλο κάποιο πρωτάθλημα.
Εξωτερικοί Σύνδεσμοι
Κατηγορία:Επαγγελματική Πάλη
Ζιλούρ Ραχμάν
Ο Ζιλούρ Ραχμάν (Zillur Rahman, জিল্লুর রহমান, 9 Μαρτίου 1929 - 20 Μαρτίου 2013) ήταν πολιτικός από το Μπανγκλαντές, πρόεδρος της χώρας από το 2009 μέχρι τον θάνατό του το 2013.
Πρώτα χρόνια και εκπαίδευση
Γεννήθηκε στο Κισόργκανι. Ο πατέρας του, Μεχέρ Αλί Μιάν, ήταν διάσημος δικηγόρος και πρόεδρος της τοπικής και επαρχιακής επιτροπής του Μιμεσίνγκ. Απέκτησε πτυχίο Νομικής και μάστερ στην Ιστορία από το πανεπιστήμιο της Ντάκα.
Πολιτική καριέρα
Ο Ραχμάν έλαβε μέρος στο κίνημα για τη γλώσσα Βεγγάλης του 1952. Αργότερα, ως υποψήφιος του συνδέσμου Αουάμι, εξελέγη μέλος του κοινοβουλίου το 1970 στις εθνικές εκλογές του Πακιστάν. Στη διάρκεια του Απελευθερωτικού Πολέμου του Μπανγκλαντές ο Ραχμάν έλαβε μέρος στην κυβέρνηση σε εξορία.
Έπειτα από τον πόλεμο ο Ραχμάν έγινε γενικός γραμματέας του Συνδέσμου Αουάμι το 1972. Εξελέγη βουλευτής στο κοινοβούλιο το 1973 στις γενικές εκλογές της χρονιάς. Έπειτα από τη δολοφονία του Σεΐχ Μπουτζιμπούρ Ραχμάν ο Ζιλούρ συνελήφθη από τη στρατιωτική χούντα και έμεινε στη φυλακή για 4 χρόνια.
Ο Ραχμάν θήτευσε ως υπουργός στην κυβέρνηση του Αουάφμι μεταξύ 1996 και 2001.
Προσωπική ζωή
Παντρεύτηκε την πολιτικό Άιβι Ραχμάν η οποία ήταν γραμματέας του κόμματος επί Γυναικείων Υποθέσεων. Η Ραχμάν σκοτώθηκε σε επίθεση με χειροβομβίδες το 2004 στην Ντάκα, έργο ισλαμιστών τρομοκρατών.
Πέθανε στις 20 Μαρτίου 2013 στη Σιγκαπούρη ύστερα από χρόνια ασθένεια.
Πρόεδρος
Ο Ραχμάν ανακηρύχθηκε ο 19ος πρόεδρος από την Εκλογική Επιτροπή του Μπανγκλαντές στις 11 Φεβρουαρίου του 2009 όταν κανένας άλλος υποψήφιος δεν έκανε αίτηση για την προεδρική εκλογή του 2009. Ορκίστηκε στις 12 Φεβρουαρίου του 2009.
Ήταν ανώτερο μέλος του Προεδρείου του Συνδέσμου Αουάμι.
Παραπομπές
Κατηγορία:Πρόεδροι του Μπανγκλαντές Κατηγορία:Θύματα τρομοκρατικών ενεργειών
Κόντρα-πλακέ
thumb|300px|Κόντρα-πλακέ από ξυλεία ερυθρελάτης
Βιομηχανικά παρήχθη πρώτο, ως προιόν, στα τέλη του 19ου αιώνα και γνώρισε μεγάλη ανάπτυξη αντικαθιστώντας το συμπαγές ξύλο σε πάρα πολλές χρήσεις.
Σήμερα παράγεται σε βιομηχανικές μονάδες με χρήση ειδικών ρητινών, κυρίως UF, MUF, PF.
Παραπομπές
Κατηγορία:Ξύλο Κατηγορία:Προϊόντα ξύλου
The Black Keys
Οι Black Keys είναι αμερικανικό ροκ συγκρότημα που δημιουργήθηκε το 2001 στο Άκρον του Οχάιο. Αποτελείται από τον Νταν Άουερμπακ (κιθάρα, φωνή) και τον Πάτρικ Κάρνι (τυμπανα).
Πρώιμη Ιστορία
Ο Πάτρικ και ο Νταν ήταν συμμαθητές στο σχολείο, αλλά δεν κάνανε παρέα. Ο Νταν ήταν αρχηγός στην ομάδα αμερικάνικου ποδοσφαίρου του σχολείου, σε αντίθεση με τον Πάτρικ που έδειχνε αντικοινωνική συμπεριφορά. Οι δυο τους συναντήθηκαν για πρώτη φορά το 1996, και έφτιαξαν τη μπάντα το 2001. Ο πρώιμος ήχος της είχε πάρα πολλές αναφορές στα μπλουζ, στα οποία είχε αδυναμία ο Νταν, αλλά και από τον Indie rock το οποίο άκουγε ο Πάτρικ.
Εξέλιξη, mainstream επιτυχία και προβλήματα
Μετά από δύο χρόνια, κυκλοφορούν το επόμενο άλμπουμ τους το Magic Potion (2006). Συνεχίζουν να ηχογραφούν στο υπόγειο του Κάρνι, γιατί όπως εξηγούν και οι ίδιοι "Μας αρέσει ο ήχος των περίεργων δωματίων. Έχει τσιμεντένιους τοίχους και πατώματα... Πολλοί νέοι δίσκοι δεν έχουν καμία προσωπικότητα στον ήχο πια. Ήθελα να ακούγεται σαν μια μπάντα στο υπόγειο ενός σπιτιού στις μεσοδυτικές πολιτείες." Το Attack & Release(2008) είναι το πρώτο άλμπουμ για το οποίο προσλαμβάνουν παραγωγό και το ηχογραφούν σε επαγγελματικό στούντιο. Κάποιοι εκλαμβάνουν την μετάβαση και τον νέο ήχο θετικά, με το Strange Times να τυγχάνει ιδιαίτερα θετικής υποδοχής , ενώ άλλοι τον βρήκαν βαρετό. Σημείωσε πάραυτα εμπορική επιτυχία, κάνοντας ντεμπούτο στο Billboard 200 στην θέση 14. Το επόμενο άλμπουμ, που βγήκε μέσα σε μιά περίοδο τριβών για το συγκρότημα που είχαν διαλυθεί και για λίγο, ήταν μια προσπάθεια πειραματισμού με νέους ήχους. Έτσι στο Blakroc το 2009, συνεργάζονται με τον Mos Def και τον Ludacris και δοκιμάζουν ήχουν alternatve hip-hop και rap rock. Η υποδοχή των κριτικών θα είναι παραπάνω από θετική. Παρότι το συγκρότημα θα διακόψει για λίγο την κοινή του πορεία, με τον Νταν να βγάζει δική του δουλειά, τα ξαναβρήκαν πριν το τέλος του 2009. Ο λόγος που είχαν διακόψει ήταν το πρόβλημα επικοινωνίας, με τον Νταν να εξηγεί ότι αντιπαθούσε τη Γκρόλμους -τη γυναίκα του Πάτρικ- και ότι δεν ήθελε να έχει οποιαδήποτε επαφή με αυτήν.
Brothers, Grammys και διεθνή επιτυχία
Το έκτο άλμπουμ, Brothers, κυκλοφόρησε στις 18 Μάη του 2010. Το τραγούδι Tighten Up, το μόνο κομμάτι από το άλμπουμ που έκανε την παραγωγή ο Danger Mouse, προηγήθηκε της κυκλοφορίας του άλμπουμ ως single. Το τραγούδι έγινε το πιο επιτυχημένο single τους μέχρι τότε, ενώ έμεινε για 10 εβδομάδες στο νούμερο ένα στα chart εναλλακτικής μουσικής και έγίνε το πρώτο single του γκρουπ που μπήκε στο Billboard Hot 100, φτάνοντας στο ν.87. Το single έγινε επίσης χρυσός δίσκος. Το βίντεο μουσικής για το Tighten Up, σε σκηνοθεσία Chris Marrs Piliero, κέρδισε το Τηλεοπτικό βραβείο μουσικής MTV το 2010 για πρωτότυπο βίντεο. Το Brothers πούλησε πάνω από 73.000 αντίτυπα στις ΗΠΑ στην πρώτη εβδομάδα του και έφτασε στο νούμερο τρία στον Billboard 200. Συνολικά, ο δίσκος πούλησε 1,5 εκατομμύρια αντίτυπα σε όλο τον κόσμο, συμπεριλαμβανομένων των 870.000 αντιτύπων στις ΗΠΑ, και έχει βραβευτεί διπλά πλατινένιος στον Καναδά, πλατινένιος στις ΗΠΑ, και χρυσός στο Ηνωμένο Βασίλειο. Οι Black Keys ήταν μεταξύ των πολλών κριτικών καλλιτεχνών στα 9α ετήσια ανεξάρτητα βραβεία μουσικής για να υποστηρίξουν τη σταδιοδρομία ανεξάρτητων καλλιτεχνών. Τέτοια ήταν η επιτυχία και η ζήτηση να τους δούνε live που αναγκάστηκαν να ακυρώσουν την περιοδεία τους σε Αγγλία και Αυστραλία εξαιτίας της κόπωσής τους. Παράλληλα θέλαν να ηχογραφήσουν καινούργιο άλμπουμ και όπως υποστήριξαν η περιοδεία τους αποσπούσε από αυτό που πρέπει να κάνουν οι μπάντες, να φτιάχνουν μουσική. Κέρδισαν τρία Grammys συνολικά για το άλμπουμ, γεγονός που θεωρήθηκε μεγάλη έκπληξη.
El Camino
Το συγκρότημα ηχογράφησε το έβδομο στούντιο άλμπουμ τους, «El Camino», από τον Μάρτιο έως Μάιο του 2011. Για το άλμπουμ, ο Danger Mouse λειτούργησε ως παραγωγός και συνέβαλε επίσης στο γράψιμο όλων των τραγουδιών του. Το «Lonely Boy» κυκλοφόρησε τον Οκτώβριο πριν από το υπόλοιπο άλμπουμ και συνοδεύεται από ένα δημοφιλές μουσικό βίντεο στο οποίο ένα άνθρωπος χορεύει μόνος του, κάνοντας lip-syncing. Το τραγούδι έγινε η μεγαλύτερη επιτυχία της μπάντας σε αρκετές χώρες, φθάνοντας το νούμερο 64 στο Billboard Hot 100, στο νούμερο 2 της Αυστραλίας και στο νούμερο 33 στην καναδική Hot 100. Το single έγινε εννέα φορές πλατινένιο στον Καναδά, τριπλά πλατινένιο στην Αυστραλία, πλατινένιο στη Νέα Ζηλανδία, και χρυσό στη Δανία. Πολλές δημοσιεύσεις, όπως του Rolling Stone κατέταξε το El Camino ως ένα από τα καλύτερα άλμπουμ της χρονιάς, παρά την καθυστερημένη κυκλοφορία του. Το άλμπουμ έγινε διπλά πλατινένιο στην Αυστραλία, στον Καναδά και στη Νέα Ζηλανδία, πλατινένιο στις ΗΠΑ, στο Ηνωμένο Βασίλειο και στην Ιρλανδία, και χρυσό στο Βέλγιο, στην Ολλανδία και στη Γαλλία. Tον Φεβρουάριο του 2013 κατέκτησαν άλλα τρία Grammy, για το Καλύτερο rock album για το «El Camino» και αυτά για το Καλύτερο rock τραγούδι και την Καλύτερη rock εμφάνιση για το τραγούδι «Lonely Boy».
Παραπομπές
Κατηγορία:Βραβευμένοι με Γκράμι Κατηγορία:Αμερικανικά blues rock συγκροτήματα Κατηγορία:Rock ντουέτα Κατηγορία:Αμερικανικά μουσικά ντουέτα Κατηγορία:Αμερικανικά indie rock συγκροτήματα Κατηγορία:Μουσικά συγκροτήματα από το Οχάιο
Κατωχώρι Χανίων
Το Κατωχώρι είναι χωριό του δήμου Χανίων, της περιφερειακής ενότητα Χανίων της Κρήτης. Σύμφωνα με την απογραφή του 2011 έχει 141 κατοίκους. Απέχει 21 χιλιόμετρα από τα Χανιά και είναι κτισμένο σε υψόμετρο 300 μ.
Το χωριό δεν αναφέρεται στην αιγυπτιακή απογραφή του 1834. Η παλαιότερη μνεία του γίνεται στο έργο Κρητικά, του 1842. Το 1881 ανήκε στον δήμο Κεραμειών και σύμφωνα με την απογραφή είχε αμιγώς χριστιανικό πληθυσμό, 150 κατοίκους. Στην απογραφή του 1900 είχε 226 κατοίκους και υπαγόταν στον ίδιο δήμο. Το 1925 προσαρτήθηκε στην κοινότητα Κοντοπούλων, μέχρι την Καποδιστριακή διοικητική διαίρεση το 1997, όταν εντάχθηκε στον δήμο Κεραμιών.
Αναλυτικά η δημογραφική πορεία του χωριού σύμφωνα με τις απογραφές: Κοντά στο χωριό βρίσκεται το αρχιτεκτονικό σύμπλεγμα των ναών του Αγίου Νέστορος και του Αγίου Δημητρίου, γνωστό ως τα Φραγκομονάστηρα. Οι δύο ναοί παρουσιάζουν κοινά αρχιτεκτονικά στοιχεία και έχουν χρονολογηθεί στον 16ο αιώνα. Το συγκρότημα στο παρελθόν ήταν μοναστήρι των Φραγκισκανών.
Παραπομπές
Κατηγορία:Χωριά του νομού Χανίων Κατηγορία:Δήμος Χανίων
Σοβατεπί
Το σοβατεπί (πληθυντικός σοβατεπιά) είναι η στενή κι οριζόντια λωρίδα από ξύλο, μάρμαρο, μωσαϊκό, πλακάκια κλπ. η οποία καλύπτει το κάτω μέρος εσωτερικού ή εξωτερικού τοίχου στο σημείο όπου ενώνεται με το δάπεδο για λόγους προστασίας και καθαριότητας. Συνηθέστερα επιλέγεται ίδιου υλικού και χρώματος με το υλικό δαπέδου.
Στα σοβατεπιά που βρίσκονται σε εξωτερικό χώρο (π.χ. βεράντες), κύριος σκοπός τους είναι η αποφυγή υγρασίας στους τοίχους, κάτι που κάνει απαραίτητη τη στεγανή εφαρμογή των αρμών μεταξύ των σοβατεπιών και του δαπέδου.
Στην κυπριακή διάλεκτο ονομάζεται τσεκολατούρα.
Κατηγορία:Αρχιτεκτονική Κατηγορία:Ξυλουργική Κατηγορία:Θέρμανση κατοικίας
Αέτωμα της Λέαινας
Το Αέτωμα της Λέαινας βρέθηκε στην Ακρόπολη και φιλοξενείται στο Μουσείο της Ακρόπολης.
Ιστορικό της ανακάλυψης
Βρέθηκε θρυμματισμένο στις ανασκαφές του 1888 ανατολικά και νοτιοανατολικά του Παρθενώνα. Ανασυγκροτήθηκε από τους καθηγητές Ρούντολφ Χέμπερνταϊ και Καρλ Βάτζινγκερ.
Περιγραφή
Εικονίζει λέαινα που κατασπαράζει μοσχαράκι. Εικονίζεται προς τα αριστερά επάνω από το θήραμα, που έχει καταρρεύσει στο έδαφος προς τα δεξιά με το κεφάλι κάτω.
Πηγές
Κατηγορία:Ακρόπολη Αθηνών Κατηγορία:Έργα γλυπτικής Κατηγορία:Μουσείο Ακρόπολης Κατηγορία:Αρχαιολογικά ευρήματα στην Αττική
Σοφία Καρλόττα του Βρανδεμβούργου-Μπαϊρόιτ
Η Σοφία Καρλόττα (γερμ. Sophie Charlotte von Brandenburg-Bayreuth, 27 Ιουλίου 1713 - 2 Μαρτίου 1747) από τον Οίκο των Χοεντσόλλερν ήταν κόρη του Μαργράβου του Βρανδεμβούργου-Μπαϊρόιτ και με τον γάμο της έγινε Δούκισσα της Σαξονίας-Βαϊμάρης-Άιζεναχ.
Βιογραφία
Η Σοφία Καρλόττα Αλβερτίνα ήταν η δεύτερη κόρη του Γεωργίου Φρειδερίκου Καρόλου του Βρανδεμβούργου-Μπαϊρόιτ και της Δωροθέας, κόρης του Φρειδερίκου Λουδοβίκου του Σλέσβιχ-Χόλσταϊν-Σόντερμπουργκ-Μπε κ.
Οικογένεια
Παντρεύτηκε το 1734 τον Ερνέστο Αύγουστο Α΄ της Σαξονίας-Βαϊμάρης-Άιζεναχ και είχε τέκνα:
Παραπομπές
Κατηγορία:Οίκος των Χοεντσόλερν
Ευρωπαϊκό Πρωτάθλημα Στίβου 1966
Το 8ο Ευρωπαϊκό Πρωτάθλημα Στίβου πραγματοποιήθηκε από τις 30 Αυγούστου έως τις 4 Σεπτεμβρίου του 1966 στη Βουδαπέστη, Ουγγαρία.
Στους αγώνες αυτούς δεν καταρρίφθηκαν παγκόσμια, μολονότι μερικά απειλήθηκαν. Μορφή των ευρωπαϊκών αναδείχθηκε η Πολωνή Ιρένα Σεβίνσκα, που κατέκτησε τρία χρυσά μετάλλια (200 μ., μήκος, 4x100 μ.) και το ασημένιο στα 100 μ., όπου επικράτησε η συμπατριώτισσά της Έβα Κλομπουκόφσκα. Στην πρωτεύουσα της Ουγγαρίας άρχισε η μεγάλη διεθνής σταδιοδρομία της περίφημης Σοβιετικής σφαιροβόλου, Ναντέζντα Τσιζόβα. Πρωταγωνιστικό ρόλο στις γυναίκες έπαιξαν, επίσης, η Γιουγκοσλάβα Βέρα Νίκολιτς (800 μ.) και η Ανατολικογερμανίδα Κάριν Μπάλτσερ, η οποία νίκησε στα 80 μ. εμπόδια, στο συναρπαστικότερο αγώνισμα της διοργάνωσης, όπου οι τέσσερις πρώτες σημείωσαν την ίδια επίδοση. Εντυπωσίασε στα 400 μ. η Τσεχοσλοβάκα Άννα Χμελκόβα. Ο διάσημος Σοβιετικός ακοντιστής Γιάνις Λούσις διατήρησε τον ευρωπαϊκό τίτλο του, όπως και ο Ιταλός Άμπντον Πάμιχ στα 50.000 μ. βάδην. Ένας άλλος Σοβιετικός, ο δρομέας των 3.000 μ. στιπλ Βίκτορ Κουντίνσκι παραλίγο να καταρρίψει το παγκόσμιο ρεκόρ, που κατείχε ο Βέλγος Γκάστον Ρέλαντς.
Δύο ολυμπιονίκες του 1964, ο Βρετανός Λιν Ντέιβις στο μήκος και ο Σοβιετικός σφυροβόλος Ρόμουαλντ Κλιμ, νίκησαν, επιβεβαιώνοντας την ανωτερότητά τους. Κατέπληξαν οι Γάλλοι δρομείς ταχύτητας, που πήραν την 1η θέση με τον Ροζέ Μπαμπίκ και 3η στα 200 μ., 1η στα 4x100 μ. και 2η (Μπαμπίκ) και 3η στα 100 μ. Οι Ιταλοί θριάμβευσαν στα εμπόδια, με τον Έντι Οτόζ στα 110 μ. και με τον Ρομπέρτο Φρινόλι στα 400 μ. . Εντυπωσιακές ήταν οι νίκες του Βούλγαρου τριπλουνίστα Γκεόργκι Στοϊκόφσκι και του Ούγγρου σφαιροβόλου, Βίλμος Βάριου. Επιβλητική ήταν η επιτυχία του Δυτικογερμανού δεκαθλητή Βέρνερ Φον Μόλτκε. Ο Γάλλος Μισέλ Ζαζί, νικητής το 1962 στα 1.500 μ., θριάμβευσε στα 5.000 μ., ενώ τερμάτισε 2ος στα 1.500 μ. Εξαιρετική επίδοση σημείωσε ο Ανατολικογερμανός Μάνφρεντ Ματουσέφσκι στα 800 μ. Τέλος, στα 10.000 μ. ανέτειλλε το άστρο του συμπατριώτη του, Γίργκεν Χάαζε.
Ο Χρήστος Παπανικολάου κατέκτησε το ασημένιο μετάλλιο με 5,05 μ. Το χρυσό μετάλλιο κατέκτησε ο μεγάλος και "αιώνιος" αντίπαλός του, Βόλφγκανγκ Νόρντβιγκ, που πήδηξε 5,10 μ. Ξεπέρασε, όμως, σπουδαίους άλτες, όπως ο Γάλλος Ερβέ ντ'Ανκός και ο Ιταλός Ρενάτο Ντιονίζι. Κατά τ' άλλα η ελληνική συμμετοχή πέρασε απαρατήρητη, μολονότι υπήρχαν αθλητές, που, με βάση τις επιδόσεις οι οποίες σημειώθηκαν και τ' ατομικά τους ρεκόρ, θα μπορούσαν να φανούν.
Μια καινοτομία εφαρμόστηκε στη Βουδαπέστη. Για πρώτη φορά οι φιναλίστ των αγωνισμάτων ήταν οκτώ. Στους άνδρες τέσσερις χώρες συναγωνίστηκαν σκληρά για την πρώτη θέση. Η Λ.Δ. Γερμανίας κατέκτησε τα περισσότερα χρυσά στους άνδρες, αλλά όχι τα πιο πολλά μετάλλια συνολικά (5 χρυσά - 2 ασημένια - 3 χάλκινα). Η Ε.Σ.Σ.Δ. συγκέντρωσε 3-6-4, η Γαλλία 4-3-6 και η Δυτική Γερμανία 2-6-6. Στις γυναίκες η επικράτηση της Πολωνίας ήταν μεν οριακή, αλλά αναμφισβήτητη. Οι Πολωνέζες κέρδισαν 4-2-2 μετάλλια, έναντι 3-1-3 των Ε.Σ.Σ.Δ. και Λ.Δ. Γερμανίας και 0-4-3 της Δυτικής Γερμανίας.
Συμμετέχουσες χώρες
Σε παρένθεση ο αριθμός των αθλητών που συμμετείχαν ανά χώρα.
Παραπομπές
Κατηγορία:Βουδαπέστη Κατηγορία:Στίβος το 1966
Χουάν Φερέρο
Ο Χουάν Φερέρο (Juan Ferrero, Πουέντε Αλμουχέι, Λεόν, 5 Απριλίου 1918 - Μπορντό, 17 Ιουνίου 1958) ήταν διάσημος Ισπανός αθλητής, ο οποίος όμως κατοικούσε στη Γαλλία, όπου και σκοτώθηκε σε τροχαίο δυστύχημα. Υπήρξε μπόντι μπίλντερ διεθνούς κλάσεως και κάτοχος του τίτλου Μίστερ Υφήλιος (Mr. Universe) στο Λονδίνο το 1952.
Βιογραφία
Γεννήθηκε ως Φιντέλ Φερέρο Κολίνο και αργότερα υιοθέτησε το όνομα Χουάν. Γιος ενός εργάτη, το 1925 εγκαταστάθηκε με την οικογένειά του στη Γαλλία.
Το 1952 στο Θέατρο Σκάλα του Λονδίνου κέρδισε τον τίτλο του Μίστερ Υφήλιος, από τη NABBA, ο οποίος απονεμήθηκε για πρώτη φορά σε επαγγελματική κατηγορία. Παρά τη διεθνή απήχηση που είχε, ο Φερέρο δεν είχε καμία επιρροή στην Ισπανία επί καθεστώτος Φρανθίσκο Φράνκο, καθώς ήταν μετανάστης, ο οποίος ανήκε σε οικογένεια που δεν υποστήριζαν το καθεστώς.
Ο Φερέρο σκοτώθηκε σε τροχαίο δυστύχημα τον Ιούνιο του 1958 όταν η Renault Dauphine στην οποία επέβαινε με 4 άλλα άτομα, εξετράπη της πορείας της σε μια στροφή και ανατράπηκε. Ο αθλητής ήταν ο μοναδικός επιβάτης που σκοτώθηκε.
Εξωτερικοί σύνδεσμοι
Κατηγορία:Σωματοδόμηση
Τζέιμς Μάντσαμ
Ο Τζέιμς Μάντσαμ (James Richard Marie Mancham, 1939-2017) ήταν πολιτικός από τις Σεϋχέλλες που υπηρέτησε και ως πρόεδρος της χώρας.
Πολιτική καριέρα
Γεννήθηκε στη Βικτώρια στις 11 Αυγούστου 1939. Ήταν ο πρώτος πρόεδρος από το 1976 ως το 1977. Νωρίτερα είχε υπηρετήσει ως πρώτος πρωθυπουργός στη νησιωτική χώρα, από το 1970 ως το 1976, οπότε διόρισε στο αξίωμα τον άνθρωπο που τον ανέτρεψε. Ανατράπηκε από τον πρωθυπουργό του, Φρανς-Αλμπέρ Ρενέ, με πραξικόπημα τον Ιούνιο του 1977. Ο Μάντσαμ ίδρυσε το Δημοκρατικό Κόμμα του οποίου ηγήθηκε ως τον Φεβρουάριο του 2005.
Τον Ιούλιο του 1993 ο Μάντσαμ ήταν υποψήφιος για πρόεδρος και ήρθε 2ος πίσω από τον Ρενέ με 36,72% των ψήφων. Το Μάρτιο του 1998 ήταν ξανά υποψήφιος και ήρθε 3ος με το 13,8% των ψήφων, πίσω από το Ρενέ και τον Γουάβελ Ραμκαλάουαν. Είναι επίσης συγγραφέας δύο βιβλίων, ένα για το πραξικόπημα με τίτλο Βιασμένος Παράδεισος και ένα πιο πρόσφατο που σχετίζεται με τον Πόλεμο κατά της Τρομοκρατίας.
Απεβίωσε στις 8 Ιανουαρίου 2017.
Εξωτερικοί σύνδεσμοι
Κατηγορία:Πρόεδροι των Σεϋχελλών Κατηγορία:Πρωθυπουργοί των Σεϋχελλών
Μυρμηκίδης
Ο Μυρμηκίδης από τη Μίλητο ή Αθήνα υπήρξε αρχαίος Έλληνας τεχνίτης, άγνωστο πότε έδρασε. Τα έργα του δεν έχουν σωθεί.
Βιογραφία και δράση
Είναι γνωστός μόνο από τους αρχαίους συγγραφείς. Τον αναφέρουν συνήθως μαζί με τον Καλλικράτη. Λέγεται ότι ήταν περίφημος τεχνίτης μικροτέχνης που δούλευε σε ελεφαντοστούν, μάρμαρο ή μέταλλο και κατασκεύαζε περίφημες μινιατούρες. Ο Αθήναιος τον συγκαταλέγει στους περιβόητους τορευτές. Σύμφωνα με τον Πλίνιο τον Πρεσβύτερο, ο Μυρμηκίδης κατασκεύασε μαζί με τον Καλλικράτη ένα τέθριππο με οδηγό, τόσο μικρό που μπορούσε κανείς να το σκεπάσει με τα φτερά κουνουπιού. Έφτιαξε δε και ένα καράβι, που χωρούσε κάτω από μια μύγα. Ο Διονύσιος ο Θραξ θέλει ένα κουνούπι, κατά άλλους μια μύγα να σέρνει το τέθριππο. Δεν είναι γνωστό αν ο Μυρμηκίδης και ο Καλλικράτης ήταν συνεργάτες ή ανταγωνιστές, αφού η πατρότητα των έργων τους, αλλά και τα έργα τους συχνά συγχέονται μεταξύ τους. Λένε επίσης ότι σκάλιζε μέρμηγκες, τόσο μικρούς, που ο γυμνός οφθαλμός δύσκολα διέκρινε τα ποδαράκια τους, ενώ αναφέρεται επίσης ότι έγραψε στίχους του Ομήρου επάνω σε ένα σπόρο από σουσάμι. Τα έργα του δεν έχουν διασωθεί.
Αναφορές
Κατηγορία:Αρχαίοι Έλληνες
Βιβλιοθήκη του Κολεγίου Τρίνιτι του Δουβλίνου
Είναι η μόνη ιρλανδική βιβλιοθήκη που διαθέτει τέτοια δικαιώματα για έργα που δημοσιεύονται στο Ηνωμένο Βασίλειο. Μόνιμο έκθεμα της βιβλιοθήκης είναι η άρπα του βασιλιά Μπράιαν Μπόρου που θεωρείται εθνικό σύμβολο της Ιρλανδίας. Διαθέτει επίσης ένα αντίγραφο της Διακήρυξης της Δημοκρατίας της Ιρλανδίας του 1916 και του Βιβλίου του Κελς. Δύο από τους τέσσερις τόμους του Βιβλίου του Κέλς εκτίθενται στο κοινό. Ο ένας είναι μόνιμα ανοιχτός σε μια μεγάλη διαστάσεων διακοσμημένη σελίδα και ο άλλος σε κανονική σελίδα κειμένου η οποία ανανεώνεται κατά τακτά διαστήματα. Τα μέλη του Πανεπιστημίου του Δουβλίνου έχουν επίσης πρόσβαση στις βιβλιοθήκες του Πανεπιστημιακού Νοσοκομείου Tallaght και της Irish School of Ecumenics, Milltown.
Kτίρια της Βιβλιοθήκης
Η βιβλιοθήκη επεκτείνεται σε αρκετά κτίρια, έξι από τα οποία βρίσκονται στην ίδια την πανεπιστημιούπολη του Κολεγίου Τρίνιτι, με ένα άλλο μέρος του Trinity Center στο St James's Hospital στο Δουβλίνο: Περαιτέρω υλικά αποθηκεύονται στο Stacks, είτε σε κλειστή πρόσβαση στο Κολέγιο είτε σε αποθετήριο βιβλίων στο προάστιο Santry του Δουβλίνου.
Ιστορία
μικρογραφία|273x273εσ|Το παλιό κτίριο της βιβλιοθήκης Η Βιβλιοθήκη ξεκίνησε με την ίδρυση του Κολεγίου Τρίνιτι το 1592. Το 1661, ο Henry Jones της χάρισε το Βιβλίο του Κελς, το πιο διάσημο χειρόγραφο. Ο James Ussher (1625–56), Αρχιεπίσκοπος Armagh, του οποίου τα σημαντικότερα έργα ήταν "Veterum Epistolarum Hibernicarum Sylloge" (1632) και "Brittanicarum Ecclesiarum Antiquitates" (1639), άφησε την πολύτιμη βιβλιοθήκη του, η οποία περιλαμβάνει αρκετές χιλιάδες έντυπα βιβλία και χειρόγραφα. Τα ολοκληρωμένα έργα του δημοσιεύτηκαν από τη Βιβλιοθήκη σε είκοσι τέσσερις τόμους. Το 1801, η Βιβλιοθήκη έλαβε νόμιμα δικαιώματα κατάθεσης, καθιστώντας τη μοναδική βιβλιοθήκη στην Ιρλανδία που είχε τέτοια δικαιώματα για το Ηνωμένο Βασίλειο εκείνη την εποχή.
Περί πνευματικής ιδιοκτησίας
μικρογραφία|273x273εσ|(Σφαίρα εντός της σφαίρας) του Arnaldo Pomodoro στη βιβλιοθήκη Berkeley Σύμφωνα με τον νόμο περί πνευματικής ιδιοκτησίας της Δημοκρατίας της Ιρλανδίας του 2000, η βιβλιοθήκη δικαιούται, μαζί με την Εθνική Βιβλιοθήκη της Ιρλανδίας και τις βιβλιοθήκες του Εθνικού Πανεπιστημίου της Ιρλανδίας, του Πανεπιστημίου του Λίμερικ και του Πανεπιστημίου του Δουβλίνου, να λάβουν ένα αντίγραφο όλων των έργων που δημοσιεύτηκαν στη Δημοκρατία της Ιρλανδίας. Επίσης, ως αποτέλεσμα του British Legal Deposit Libraries Act 2003, που διαιωνίζει ένα παλαιότερο δικαίωμα που χρονολογείται από το 1801, η Βιβλιοθήκη έχει το δικαίωμα, μαζί με τη Βρετανική Βιβλιοθήκη, την Bodleian Library στην Οξφόρδη, τη Βιβλιοθήκη του Πανεπιστημίου του Κέιμπριτζ, την Εθνική Βιβλιοθήκη της Ουαλίας και την Εθνική Βιβλιοθήκη της Σκωτίας, για να λάβουν αντίγραφο κατόπιν αιτήματος όλων των έργων που δημοσιεύτηκαν στο Ηνωμένο Βασίλειο.
Πολλά έργα παραλαμβάνονται τώρα ηλεκτρονικά και όχι σε έντυπη μορφή σύμφωνα με τους νέους κανονισμούς του Ηνωμένου Βασιλείου που τέθηκαν σε ισχύ τον Απρίλιο του 2013.
Μακρύ Δωμάτιο
μικρογραφία|407x407εσ|Λεπτομέρειες από τα ράφια του Long Room Η κύρια αίθουσα της παλιάς βιβλιοθήκης, μήκους 65 μέτρων (213 πόδια), κτίστηκε μεταξύ 1712 και 1732 και φιλοξενεί 200.000 από τα παλαιότερα βιβλία της βιβλιοθήκης. Αρχικά, το Long Room (Μακρύ Δωμάτιο) είχε επίπεδη οροφή, ράφια για βιβλία μόνο στο χαμηλότερο επίπεδο και μία ανοιχτή γκαλερί. Στη δεκαετία του 1850, το δωμάτιο έπρεπε να διευρυνθεί καθώς τα ράφια ήταν γεμάτα και η βιβλιοθήκη είχε τη δυνατότητα να λάβει ένα δωρεάν αντίγραφο για κάθε βιβλίο που εκδόθηκε στην Ιρλανδία και τη Μεγάλη Βρετανία. Το 1860, η οροφή του Long Room ανασκευάστηκε για να φιλοξενήσει μια στοά. Το Long Room είναι στολισμένο με μαρμάρινες προτομές. Η συλλογή των μαρμάρινων προτομών σχηματίστηκε όταν 14 προτομές του γλύπτη Peter Scheemakers αποκτήθηκαν από το κολέγιο. Πολλές από τις προτομές είναι μεγάλων φιλοσόφων, συγγραφέων και ανθρώπων που υποστήριξαν το κολέγιο. Η πιο αξιόλογη προτομή της συλλογής είναι αυτή του συγγραφέα Jonathan Swift, που φιλοτέχνησε ο Λούι-Φρανσουά Ρουμπίλιακ.
Το Long Room διαθέτει επίσης ένα από τα τελευταία εναπομείναντα αντίγραφα της Διακήρυξης της Δημοκρατίας της Ιρλανδίας του 1916. Αυτή η διακήρυξη διαβάστηκε από τον Patrick Pearse κοντά στο Γενικό Ταχυδρομείο στις 24 Απριλίου 1916. Οι επισκέπτες μπορούν επίσης να δουν την άρπα του Trinity College (επίσης γνωστή ως " άρπα Μπράιαν Μπορού") στο Long Room που είναι η παλαιότερη του είδος της στην Ιρλανδία και χρονολογείται από τον 15ο αιώνα. Η άρπα είναι φτιαγμένη από βελανιδιά και ιτιά και περιλαμβάνει 29 χορδές από ορείχαλκο.
Στην λαϊκή κουλτούρα
Τα Αρχεία Jedi του ναού Jedi στο Star Wars γνωστό ως "Ο Πόλεμος των Άστρων": Επεισόδιο II - Attack of the Clones (Επίθεση των Κλώνων) μοιάζουν εκπληκτικά με τη μεγάλη αίθουσα βιβλιοθηκών του Κολεγίου Τρίνιτι. Αυτή η ομοιότητα έχει προκαλέσει αντιπαραθέσεις καθώς δεν ζητήθηκε άδεια για να χρησιμοποιηθεί η ομοιότητα του κτιρίου στην ταινία. Ωστόσο,η Lucasfilm αρνήθηκε ότι το Long Room (Μακρύ Δωμάτιο) ήταν η βάση των Αρχείων Jedi και οι υπάλληλοι της Βιβλιοθήκης του Κολεγίου Τρίνιτι αποφάσισαν να μην προβούν σε καμία νομική ενέργεια.
Στη σειρά Foundation, το Long Room ήταν το υποκατάστατο ενός αναγνωστηρίου στην αυτοκρατορική πρωτεύουσα του Τράντορ.
Εξωτερικοί σύνδεσμοι
Κατηγορία:Βιβλιοθήκες στην Ιρλανδία Δ Κατηγορία:Βιβλιοθήκες χειρογράφων
Έντουαρντ Τσαρλς Τίτσμαρς
Εκπαίδευση και έργο
Φοίτησε στο King Edward VII School στο Σέφιλντ και στο κολέγιο Balliol του Πανεπιστημίου της Οξφόρδης. Είναι γνωστός για το έργο του στην αναλυτική θεωρία αριθμών, την ανάλυση Φουριέ και άλλες περιοχές της ανάλυσης. Επίσης συνέγραψε επτά κλασικά βιβλία πάνω σε αυτά τα θέματα. Από το 1932 ως το 1963 ήταν καθηγητής γεωμετρίας (Savilian Professor of Geometry) στην Οξφόρδη.
Παραπομπές
Κατηγορία:Βρετανοί μαθηματικοί Κατηγορία:Μαθηματικοί του 20ού αιώνα
Κομμουνιστικό Κόμμα της Τουρκίας / Μαρξιστικό-Λενινιστικό
Το Κομμουνιστικό Κόμμα της Τουρκίας / Μαρξιστικό-Λενινιστικό (τουρκικά: Türkiye Komünist Partisi/Marksist-Leninist), δημοφιλέστερα γνωστό με το ακρωνύμιο TKP/ML είναι τούρκικο κομμουνιστικό κόμμα που ακολουθεί τις αρχές του μαοϊσμού. Η TKP/ML ιδρύθηκε το 1972 από τον Ιμπραήμ Καιπάκαγια. TKP/ML εκδίδει την εφημερίδα Partizan. Ο TİKKO (της οποίας το επίσημο όνομα είναι Türkiye İşci ve Köylü Kurtuluş Ordusu) είναι το στρατιωτικό σκέλος του TKP/ML.
Εξωτερικοί σύνδεσμοι
Κατηγορία:Κομμουνιστικά κόμματα στην Τουρκία Κατηγορία:Μαοϊστικές οργανώσεις
Μυκήνη
Στην Αρχαία ελληνική μυθολογία η Μυκήνη ήταν κόρη του ποτάμιου θεού και γενάρχη της βασιλικής δυναστείας του Άργους Ίναχου και αδελφή του Φορωνέως, είναι η επώνυμη στις μετέπειτα Μυκήνες. Ο Όμηρος στην Ιλιάδα καταγράφει την Μυκήνη μαζί με την Τυρώ και την Αλκμήνη στις πανέμορφες γυναίκες από βασιλικό γένος. Ο Παυσανίας στο έργο του Μεγάλαι Ηοίαι καταγράφει την Μυκήνη σαν κόρη του Ίναχου και σύζυγο του Αρέστορα χωρίς να αναφέρει το όνομα της μητέρας της. Σύμφωνα με έναν μελετητή της Οδύσσειας του Ομήρου η Μυκήνη ήταν κόρη του Ίναχου και της Ωκεανίδας Μελίας, σύμφωνα με τον Τρωικό κύκλο γιος της Μυκήνης και του Αρέστορος ήταν ο Άργος ο Πανόπτης. Ο Ίναχος θεωρείται ο πρώτος κάτοικος γηγενής του Άργους που διασώθηκε από τον Μεγάλο κατακλυσμό του Δευκαλίωνα. Σύμφωνα με τον Παυσανία η Μυκήνη έδωσε το όνομα της στην ομώνυμη Αργολική πόλη.
Πηγές
Κατηγορία:Μυθολογία της αρχαίας Αργολίδας Κατηγορία:Ναϊάδες Κατηγορία:Νύμφες Κατηγορία:Πριγκίπισσες στην Ελληνική μυθολογία
Σουρέιντζελ Γουίπς
Ο Σουρέιντζελ Γουίπς (Surangel S. Whipps Jr., γεννήθηκε στις 9 Αυγούστου 1968) είναι επιχειρηματίας και πολιτικός του Παλάου, ο οποίος διατελεί πρόεδρος του Παλάου από το 2021. Υπηρέτησε ως γερουσιαστής από το 2008 έως το 2016. Είναι από την πολιτεία Νγκατπάνγκ. Ο Γουίπς ανέλαβε την προεδρία του Παλάου στις 21 Ιανουαρίου 2021.
Πρώτα χρόνια και εκπαίδευση
Γεννήθηκε στη Βαλτιμόρη του Μέριλαντ από τον Surangel Whipps Sr., επιχειρηματία και γερουσιαστή του Παλάου,  και μητέρα που η ίδια γεννήθηκε στο Μέριλαντ.
Έχει πτυχίο Διοίκησης Επιχειρήσεων και Οικονομικών από το Πανεπιστήμιο Άντριους και MBA από το Πανεπιστήμιο της Καλιφόρνια στο Λος Άντζελες.
Παραπομπές
Γουιπς Γουιπς
Φρούριο του Βαν
Το Φρούριο του Βαν (στα αρμενικά: Վանի Բերդ, στα τουρκικά: Van Kalesi, στα κουρδικά: Kela Wanê) βρίσκεται κοντά στην πόλη Βαν, στη νοτιοανατολική Τουρκία.
Περιγραφή και ιστορικά στοιχεία του φρουρίου
Το Φρούριο του Βαν είναι χτισμένο πάνω σε ένα βράχο, σε απόσταση 5 χιλ. από την πόλη Βαν. Το τείχος του φρουρίου έχει μήκος 1800 μ. Το κατώτερο τμήμα του τείχους είναι κατασκευασμένο από κομμάτια βασάλτη χωρίς τη χρήση κονιάματος ενώ το υπόλοιπο από τούβλα από λάσπη. Το φρούριο έχει πλάτος 120 μ.
Χτίστηκε από τους Ουράρτιους ανάμεσα στον 9ο και 7ο αιώνα π.Χ. Οι Ουράρτιοι ήταν ένας αρχαίος λαός που έζησε στην ευρύτερη περιοχή (σημερινή ανατολική Τουρκία, νότια Αρμενία, βόρειο Ιράκ και περιοχές του βορειοδυτικού Ιράν), από τα μέσα του 9ου έως τα τέλη του 6ου αιώνα π.Χ. Δίπλα στο Φρούριο βρίσκονται τα ερείπια της Tushpa, που ήταν η πρωτεύουσα του κράτους των Ουραρτίων.
Η επιγραφή του βασιλιά Ξέρξη
Δίπλα στο Φρούριο του Βαν, πάνω στον βράχο, 20 μ. από το έδαφος, υπάρχει τρίγλωσση επιγραφή του βασιλιά Ξέρξη. Σ’ αυτήν ο Ξέρξης χαρακτηρίζει τον εαυτό του «ο βασιλιάς των βασιλιάδων», «ο βασιλιάς όλων των ανθρώπων» και «ο βασιλιάς όλης της γης». Κάνει μνεία στον πατέρα του Δαρείο και υμνεί τον θεό Ahuramazda του οποίου ζητά την προστασία καθώς και την προστασία των υπολοίπων θεών. Η επιγραφή είναι χωρισμένη σε τρεις στήλες κάθε μια από τις οποίες έχει 27 γραμμές. Σε κάθε στήλη είναι γραμμένο το ίδιο κείμενο σε διαφορετική γλώσσα: Από αριστερά προς τα δεξιά η πρώτη στήλη είναι γραμμένη στα αρχαία Περσικά, η δεύτερη στα Βαβυλωνιακά και η τρίτη στα Ελαμιτικά.
Φωτογραφίες
Κατηγορία:Κάστρα στην Τουρκία
Μύλας
Στην ελληνική μυθολογία με το όνομα Μύλας ή Μύλαντας είναι γνωστός ένας από τους Τελχίνες. Μυθολογείται ότι αυτός πρώτος εφεύρε τον μύλο, εφεύρεση η οποία πήρε το όνομά του. Από τον Μύλαντα επίσης είχε ονομασθεί η Μυλαντία άκρα. Ο Διόδωρος ο Σικελιώτης αναφέρει και μία σχετική προσωνυμία-επίκληση του Δία: ήταν ο «Ζευς Μυλεύς», που απέκτησε τρεις γιους από τη Νύμφη Ιμαλία, η οποία καταγόταν από την Τελχινία.
Ο Μύλαντας καθιέρωσε τη λατρεία των θεών του συμποσίου στην Κάμειρο και στη Ρόδο. Από εκείνον πήραν το όνομά τους και οι θεοί αυτοί: ήταν οι Μυλάντειοι θεοί.
Πηγές
Μυλας
Ακκουαλάνια
Η Ακκουαλάνια (ιταλικά: Acqualagna) είναι κωμόπολη και δήμος της περιφέρειας Μάρκε, στην Ιταλία. Ο πληθυσμός της το 2004 ήταν 4.304 κάτοικοι. Βρίσκεται περίπου 70 χιλιόμετρα δυτικά της Ανκόνα και περί τα 40 χιλιόμετρα νοτιοδυτικά του Πέζαρο, στην επαρχία του οποίου υπάγεται. Ο δήμος της Ακκουαλάνια αποτελεί ένα από τα κυριότερα κέντρα συλλογής του μανιταριού τρούφα σε ολόκληρη την Ιταλία. Η κωμόπολη είναι κτισμένη σε γεωγραφικές συντεταγμένες 43°37΄ Βόρειο πλάτος και 12°40΄ Ανατολικό μήκος, σε υψόμετρο 204 μέτρα πάνω από την επιφάνεια της θάλασσας, κοντά στη συμβολή των ποταμών Καντιλιάνο και Μπουράνο.
Ο δήμος της Ακκουαλάνια έχει έκταση 50,8 τετραγωνικά χιλιόμετρα και συνορεύει με τους εξής δήμους: Κάλλι, Φερμινιάνο, Ουρμπάνια και Ουρμπίνο.
Ονομασία και ιστορία
Η σημερινή ονομασία του δήμου προέρχεται από τη λατινική φράση Aqua Lanea, που σημαίνει «σφαγή στο νερό» και είναι ανάμνηση της Μάχης του Γκουάλντο Ταντίνο. Η μάχη αυτή του Γοτθικού Πολέμου διεξάχθηκε ανάμεσα στους Οστρογότθους του Τωτίλα και τους Βυζαντινούς του Ναρσή κοντά στη σημερινή Ακκουαλάνια, στα μέσα του 6ου αιώνα μ.Χ..
Κοντά στη σημερινή κωμόπολη υπήρχε στην αρχαιότητα η ρωμαϊκή μικρή πόλη Πιτίνουμ Μέργενς (Pitinum Mergens), η οποία καταστράφηκε από τον Αλάριχο. Οι επιζήσαντες από την καταστροφή ίδρυσαν το κάστρο Μοντεφαλκόνε, το οποίο εξελίχθηκε στη σημερινή Ακκουαλάνια.
Εξωτερικοί σύνδεσμοι
Κατηγορία:Δήμοι της Επαρχίας του Πέζαρο και Ουρμπίνο
Επαρχία του Μπατμάν
Η επαρχία Μπατμάν (τουρκικά: Batman ili, κουρδικά: Parêzgeha Êlihê) είναι τουρκική επαρχία στο διαμέρισμα της Νοτιοανατολικής Ανατολίας στην νοτιοανατολική Τουρκία, το οποίο κατοικείται στην πλειοψηφία του από Κούρδους. και βρίσκεται νοτιοανατολικά της Μικράς Ασίας.
Η επαρχία είναι επίσης σημαντική για τα αποθέματα πετρελαίου και την παραγωγή του. Το βαμβάκι είναι η κύρια γεωργική ασχολία. Η επαρχία επίσης συνδέεται σιδηροδρομικά με τις επαρχίες Ντιγιαρμπακίρ και Έλαζιγ.
Παραπομπές
Μπατμαν Κατηγορία:Τουρκικό Κουρδιστάν
Πόλεμος Συνέχειας
Ο Πόλεμος Συνέχειας ήταν σύγκρουση που διεξήχθη από τη Φινλανδία και τη Ναζιστική Γερμανία, ως σύμμαχοι, κατά της Σοβιετικής Ένωσης (ΕΣΣΔ) από το 1941 έως το 1944, κατά τη διάρκεια του Β' Παγκοσμίου Πολέμου. Στη Ρωσική ιστορία, ο πόλεμος ονομάζεται Φινλανδικό Μέτωπο του Μεγάλου Πατριωτικού Πολέμου. Η Γερμανία συμπεριέλαβε τις επιχειρήσεις της στην περιοχή ως μέρος των συνολικών πολεμικών προσπαθειών της στο Ανατολικό Μέτωπο και παρείχε στη Φινλανδία σημαντική υλική υποστήριξη, όπως και στρατιωτική και οικονομική βοήθεια.
Ο Πόλεμος Συνέχειας ξεκίνησε 15 μήνες μετά το τέλος του Χειμερινού Πολέμου, που επίσης ήταν σύγκρουση μεταξύ της Φινλανδίας και της ΕΣΣΔ. Υπάρχουν πολλοί λόγοι για την απόφαση της Φινλανδίας να πραγματοποιήσει την εισβολή, με την ανακατάληψη των εδαφών που χάθηκαν κατά τη διάρκεια του Χειμερινού Πολέμου να θεωρείται ως η πιο κοινή αιτία. Άλλες αιτιολογήσεις για τη σύγκρουση περιελάμβαναν το όραμα του Προέδρου Ρίστο Ρίτι για τη Μεγάλη Φινλανδία και την επιθυμία του επικεφαλής του στρατού Καρλ Γκούσταφ Έμιλ Μάνερχαϊμ να ανακτήσει την Καρελία. Σχέδια της επίθεσης αναπτύχθηκαν από κοινού μεταξύ της Βέρμαχτ και μιας ομάδας Φινλανδών πολιτικών και στρατιωτικών ηγετών, με την υπόλοιπη κυβέρνηση να παραμένει αδρανής. Παρά τη συνεργασία της σε αυτήν τη σύγκρουση, η Φινλανδία δεν υπέγραψε ποτέ επισήμως το Τριμερές Σύμφωνο που είχε δημιουργήσει τις δυνάμεις του Άξονα και δικαιολόγησε τη συμμαχία της με τη Γερμανία ως αυτοάμυνα.